Quines entitats apareixen en aquest text?
Pilar Rufí i Bosch (Barcelona, 25 de febrer de 1892 — Barcelona, 25 d'agost de 1969) fou una soprano liederista, professora de cant i compositora catalana. Pilar Teresa Maria Rufí i Bosch va néixer al carrer de l'Oli de Barcelona, filla de Serafí Rufí i Serna, natural d'Esparreguera, i de Maria Bosch i Masbernat, de Les Borges Blanques. Va estudiar cant, solfeig i piano a l'Escola de la Societat Choral Euterpe, amb Valentí Giménez i Jovita Compte, i a l'Escola Municipal de Música de Barcelona amb Joaquim Canals i Matavacas (1859-1938), pare de la pianista Maria Canals i Cendrós, i la professora Elisa Vázquez i Alabern, i harmonia i composició amb el mestre Josep Barberà, al Conservatori del Liceu. L'any 1906 formava part de l'Agrupació Sang Nova, amb la qual va participar en la Festa dels Jocs Florals d'aquell any. En 1914 va participar, acompanyada al piano per la professora Itàlia Cantieri de Seguí, en el concert en homenatge a mossèn Cinto Verdaguer del 15 de març al Palau de la Música Catalana de Barcelona, un festival organitzat per l'Escola Catalana Gratuïta Mossèn Cinto a benefici de l'aixecament del monument al prevere a la ciutat de Barcelona. Va continuar amb una gran activitat de cantant de concerts al llarg de les dècades del 1910 a la del 1930, arreu de Catalunya. El 30 de setembre de 1923 guanyà un premi de composició de cançons per a infants a les Festes de la Poesia i la Música convocades per l'Orfeó Gracienc. Intervingué com a solista en les activitats de l'Associació Obrera de Concerts. Actuà en nombrosos concerts amb orquestra. Destacà en el Primer Festival de música catalana dedicat a Jaume Pahissa (11 de desembre de 1927) i el 1929 intervingué en les Conferències Musicals de la Facultat de Filosofia i Lletres organitzades per la Universitat de Barcelona. L'any 1930 va participar en un seguit d'accions pro-pesos polítics, amb l'Escola Choral Martinenca, inclòs el concert de l'1 de juny sota la direcció de Manuel Bosser i Biosca.
Pilar Rufí i Bosch : artista_o_autor, Barcelona : Entitat_Geopolítica, Pilar Teresa Maria Rufí i Bosch : artista_o_autor, Serafí Rufí i Serna : persona, Esparreguera : Entitat_Geopolítica, Maria Bosch i Masbernat : persona, Les Borges Blanques : Entitat_Geopolítica, Escola de la Societat Choral Euterpe : educació, Valentí Giménez : artista_o_autor, Jovita Compte : artista_o_autor, Escola Municipal de Música de Barcelona : educació, Joaquim Canals i Matavacas : artista_o_autor, Maria Canals i Cendrós : artista_o_autor, Elisa Vázquez i Alabern : artista_o_autor, Josep Barberà : artista_o_autor, Agrupació Sang Nova : organització, Itàlia Cantieri de Seguí : persona, Cinto Verdaguer : artista_o_autor, Catalunya : Entitat_Geopolítica, Festes de la Poesia i la Música : esdeveniment, Orfeó Gracienc : organització, Associació Obrera de Concerts : organització, Jaume Pahissa : artista_o_autor, Universitat de Barcelona : educació, Escola Choral Martinenca : educació, Manuel Bosser i Biosca : actor_o_director, carrer de l'Oli : ubicació, Conservatori del Liceu : educació, Jocs Florals : esdeveniment, Palau de la Música Catalana : organització, Escola Catalana Gratuïta Mossèn Cinto : educació